Ivan_Krstanović
Karijera
Karijeru je počeo u HNK Tomislavu sa osam godina. U HNK Tomislavu je do kadeta igrao napadača, a onda je na treningu rekao trener da treba igrati kao branič, zbog visine. Krstanović nije na ovo pristao i spreman je bio odustati od nogometa. Potom ga je trener vratio u napad Nastupao je još i za NK Drinovci i NK Posušje, gdje je pružao jako dobre partije. To mu je osiguralo transfer u NK Zagreb, klub iz 1. HNL. U sezoni 2010/2011 postao je najbolji strijelac Prve HNL. Po završetku sezone prelazi u redove Dinamo Zagreba. Crouch iz Tomislavgrada potpisuje u Zagrebu na tri godine. U prvoj službenoj utakmici za Dinamo Zagreb je Krle zabio gola Neftçiju. Golove je Hercegovac iz sela Sarajlije posvetio majci Ruži i ocu Jozi. Mjesec dana kasnije je se pojavila vijest kako ga tadašnji selektori Bosne i Hercegovine i Hrvatske žarko žele. U 2008. je Krstanović dobio poziv da zaigra za Bosnu i Hercegovinu. Pojavio se na pripremama, ali je bio ozlijeđen, pa nije zaigrao. ''Čuo sam za to iz medija, ali još me nitko nije kontaktirao. Godi mi interes BiH i velikog Safet Sušića, ali ipak srce vuče da igram za Hrvatsku. Morao bih dobro razmisliti kad bi me Sušić nazvao.'', izjavio je Krstanović tada. Uoči utakmice protiv Porta u septembru 2012., u kojoj nije igrao zbog ozljede, Krstanović je sjeo u svečanu ložu. Nekoliko minuta poslije stigao je član skupštine, čije je mjesto Krstanović zauzeo. Unatoč molbi, napadač Dinama nije se htio ustati, što je razljutilo čelnike Dinama. Kaznili su ga sa 20.000 eura. U 2013. je cijelo ljeto bio na odlasku iz Dinama. U julu je potpisao trogodišnji ugovor sa HNK Rijekom. U godinu dana je Krstanović bio četvrti bivši dinamovac koji je potpisao za Rijeku nakon Mehmeda Alispahića, Nikole Pokrivača i Ivana Tomečaka. Nije navedena odšteta u Krstanovićevom transferu iz Maksimira na Kantridu. U svojoj zadnjoj sezoni sa Dinamom je zabio 11 golova za Modre uključujući i gol Dinamo Kijevu koji je zagrebačkom klubu donio jedini bod u Ligi prvaka. U februaru 2014. je došlo do sukoba između navijača HNK Rijeke i Krstanovića. Zboj neprimjerenog ponašanja je trener Matjaž Kek odlučio izbaciti napadača iz prve momčadi. Krstanović je se nedugo nakon incidenta ispričao. Disciplinska komisija Hrvatskog nogometnog saveza suspendirala je NK Zagreb u oktobru 2014. Klub iz Kranjčevićeve nije smio zaigrati u Prvoj HNL dok ne isplati dug Krstanoviću. NK Zagreb je svom bivšem napadaču bio dužan oko 600.000 eura od transfera u Dinamo Zagreb iz 2011. godine. U ugovoru sa Zagrebom Krstanoviću je stajalo kako mu klub mora isplatiti 40% od budućeg transfera, ali to NK Zagreb nije učinio. Ali Krstanović je nakon toga podnio prijedlog za odgodu suspenzije, a Disciplinska komisija HNS-a uvažila je dogovor između kluba i igrača s obzirom da je NK Zagreb već počeo isplaćivati dug Krstanoviću. NK Zagreb je tako automatski smio igrati i utakmicu 14. kola HNL-a protiv NK Osijeka. U zimi 2014., Krstanović je napustio HNK Rijeku. Trebao je potpisati za italijanskog drugoligaša Varese, ali je ta opcija propala. Jednako je se pojavila vijest da bi Krstanović mogao nastaviti karijeru u redovima indonezijskog prvaka Persib Bandunga. Isto je i taj transfer propao. Par dana kasnije je potpisao za NK Zadar do kraja sezone. Protiv NK Istre 1961 je zabio svoj prvi gol u debiju za Zadrane iz penala početkom marta 2015. Imao je ponuda vani hrvatskih granica, ali je se ipak odlučio za NK Zadar. Krajem oktobra 2015. je napadač odlučio nastaviti karijeru u zemlji rođenja. Potpisao je za NK Široki Brijeg i dobio broj devet.